
Brățara dacică spiralată din aur descoperită în Olt 
 
 
de Conf. Univ. dr. George V Grigore 
 
 
Dacă acum câțiva ani exista o dezbatere destul de aprinsă pe 
tema brățărilor dacice descoperite la Sarmisegetusa Regia și pe această 
neînțeleasă inacceptare a existenței meșteșugarilor geto – daci ce au 
lucrat în aur și argint artefacte cu valoare de unicat, iată că pământul 
țării noastre ne „răspunde” cu descoperiri ce vin să ne reconfirme 
bogăția Daciei și valoarea artefactelor din aceea perioadă. Astfel, 
Florin Stănciucu, un bărbat din Olt, a găsit săpând în curte pentru 
temelia unui gard, o brăţară din aur de 24 karate, de peste 100 grame, 
care se presupune că ar avea 2.000 de ani, valoarea nefiind încă 
stabilită. Poliţia i-a făcut de curând o vizită tânărului de 27 de ani, 
după ce din satul Jugaru, comuna Optaşi Măgura, judeţul Olt, a plecat 
zvonul că acesta ar deţine un obiect de patrimoniu, o brăţară dacică 
masivă. Bărbatul spune însă că s-a mirat de ce aşa de târziu a stârnit 
interesul, pentru că le-a spus câtorva vecini chiar la acel moment, iar, 
ce-i drept, în urmă cu vreo două săptămâni, a aflat chiar tot satul. 
Descoperirea a făcut-o, însă, în urmă cu aproximativ doi ani, nu-şi mai 
aduce clar aminte când. „Nu am luat în seamă ce poa’ să fie sau ce 
valoare poa’ să aibe. Am găsit-o acum doi ani, dintre care o vreme a 
fost jucăria lu’ fie-mea. Şi acum am arătat-o din nou şi la alte 
persoane şi a auzit şi poliţia de ea, dar ştia şi poliţia, că mai 
spusesem. A venit poliţia la mine că dacă vreu eu să declar obiectul, 
şi le-am spus – da, dom’ne, bineînţeles că vreau, cum să nu vreau, şi 
aşa nu cred că are vreo valoare“, începe bărbatul să povestească 
aventura care l-ar fi putut transforma într-un om bogat. Totul a început 
în urmă cu doi ani, când bărbatul s-a hotărât, împreună cu membrii 

familiei, să sape un şanţ pentru a construi un gard. În urma săpăturilor, 
Florin a găsit obiectul şi s-a grăbit să i-l arate şi soţiei. „Am dat de ea 
în timp ce făceam o temelie pentru gard. Am dus-o în casă, şi am 
lăsat-o prin casă. O vreme s-a jucat fie-mea cu ea. Pe urmă, a luat 
nevastă-mea bijuteriile, ce mai avea, şi le-a pus toate într-o geantă. 
Şi-am uitat de ea, a dat din nou de ele acum. Când am găsit-o ştiam 
eu, nevastă-mea şi doi-trei vecini. Dacă nevastă-mea a pus-o acolo 
unde a pus-o, uitasem de ea, puteam s-o pierd de 10 ori. Acum a dat 
de ea şi o luasem la analizat, cu bătrâni, cu vecini, întrebam şi eu – 
bă, nene, ai mai văzut aşa ceva, ce-ar putea fi? Dar n-am ştiut 
niciodată că sunt cel mai bogat om din sat, când eu sunt sărac lipit, 
vai de mama mea, cumpăr pâine pe datorie. Vă daţi seama, am doi 
copii mici, doar eu lucrez...“, spune astăzi bărbatul, descumpănit de 
întorsătura pe care au luat-o lucrurile. „Mi-au spus şi mie că s-o 
probez în oţet, în acid de baterie...“ Deşi nu era foarte încrezător că s-
ar fi putut căpătui cu o mare avere, bărbatul mărturiseşte că a făcut 
câteva verificări. „Mi-a zis cineva că, bă, probeaz-o în oţet, sau în 
acid de baterie, să vezi dacă e de aur. Şi pe urmă am căutat şi pe 
Internet, de fapt nu eu, că nu mă pricep, soţia, să văd ce ar putea fi, şi 
n-am găsit niciunde aşa ceva. Erau din alea în spirală. Am zis - ce să 
fie, bă?  Şi râdeau vecinii de mine – ce faci, bă, cu tinicheaua aia?!“, 
a povestit bărbatul. De-abia de la poliţişti ar fi aflat că, de fapt, timp 
de doi ani a ţinut în casă o mare avere. Cel mai mult regretă, după ce a 
aflat că dacă se prezenta în 72 ore ar fi putut primi o recompensă,  că 
nu a ştiut cui să se adreseze. „Când au venit la mine, duminică, şi mi-
au zis – bă , tu ştii ce valoare are brăţara aia? Ai fost fraier că nu te-
ai dus atunci, când ai găsit-o, în 72 de ore. Dar dacă noi n-am ştiut, 
nici măcar prin cap nu mi-a trecut ce e asta. Lucrez şi eu de 10 ani, 
am găsit geantă, am găsit portofel, am găsit bani, am sunat la poliţie 
sau am găsit număr şi am sunat, am găsit buletinu-n geantă şi le-am 
înapoiat... Dacă poliţia şi ăia care au văzut-o nu m-au luat să-mi 
spună – vino, mă, prostule, şi declar-o! Poliţia ştia. O ştia chiar toată 
lumea. Am arătat-o la mai multe persoane, nu numai la Poliţie. A 

venit poliţia la mine la servici şi m-a întrebat dacă vreao s-o declar. 
Duminică m-am trezit cu patru-cinci maşini şi cu detectoare, că e 
posibil să mai existe. Le-am arătat unde am găsit-o eu, acolo, aproape 
de casa mea, dar eu acolo am mai adus nişte pământ de umplutură,şi 
i-am dus şi acolo, de unde am mai luat pământul“, a povestit în 
continuare bărbatul. „Am rupt-o eu de tot, să văd dacă e galbenă şi la 
mijloc“ După ce tinerii au „redescoperit“ bijuteria în casă, dorind să 
afle dacă posedă sau nu aur, cu doar două zile înainte de a fi contactat 
de Poliţie, bărbatul a căutat răspunsuri la o casă de amanet. „Am fost 
cu o zi înainte la amanet, eram cu ăla micu’ la spital. Mi-au spus că s-
ar putea să fie din aur, sau suflată-n aur, dar am fost cu fragmentul 
ăla mic, care nimeni nu ştia ce ar putea fi. Mi-au zis să mă duc a doua 
zi s-o testez. Şi nu m-am mai dus. A doua zi, când aş fi vrut să merg cu 
ea pe la muzeu, pe la oameni din ăştia care se pricep, nu m-a mai 
prins a doua zi, că a venit Poliţia s-o declar. Voiam să ajung undeva, 
la cineva care ştie, care a mai văzut bijuterii de muzeu, să mă-ndrume 
ce să fac cu ea“, a mai declarat Florin Stănciucu. Bărbatul a povestit 
că iniţial bijuteria era întreagă, însă, după ce, o vreme, fetiţa de nici 
doi ani s-ar fi jucat cu ea, s-a mai deteriorat, pentru ca, în cele din 
urmă, bărbatul să detaşeze o parte, din curiozitate, mărturiseşte. „Ea 
era întreagă. Între timp ce s-a jucat fie-mea cu ea, ce alea, s-a rupt 
vârfu’ ăla, care avea vreo 15 grame. Şi tot eu, de curios, am rupt-o de 
tot să văd dacă e galben şi la mijloc. Când am vrut să aflu ce e şi cum 
e“, a relatat bărbatul. „Dacă nu mi-o da nimic, să-mi facă şi mie 
măcar o poză cu ea şi s-o pună la muzeu“. Bărbatul mai speră la o 
recompensă, pentru că „n-am furat-o,  n-am da nimănui în cap, n-am 
pitit-o, am ţinut-o şi întrebam ca prostu’ – ce e asta, ce e asta“. 
Valoarea adevărată a obiectului găsit nu o cunoaşte nici astăzi, însă 
spune că, dacă e foarte mare, nu i-ar strica şi lui o casă cu două 
camere, pentru că stă cu soţia şi cei doi copii în casa părinţilor săi, 
unde locuieşte de asemenea şi fratele lui. E pregătit, însă, şi pentru 
situaţia în care nu ar mai primi nimic. „Dacă mi-ar da ceva, de bine, 
dacă nu, tot de bine, doar să-mi facă şi mie cineva o poză, să mi-o 

pună la muzeu. Că muncesc de la vârsta de 16 ani şi bani tot n-am, tot 
amărât sunt. Asta e, dacă i-am avut şi n-am ştiut ce să fac cu ei!“, a 
mai spus bărbatul. Poliţişti au ridicat, la sfârşitul săptămânii trecute, 
brăţara găsită de Florin Stănciucu, predând-o specialiştilor. „În urma 
examinării brăţării, s-a stabilit că aceasta este confecţionată din aur 
de 24 de K, cântăreşte 108 g, iar la una dintre capete are reprezentat 
un cap de lup alungit, continuându-se cu un corp de şarpe, însemne 
specifice dacice. Întrucât brăţara ar putea face parte din Patrimoniul 
Naţional Cultural al României, a fost înaintată spre examinare 
specialiştilor din cadrul Muzeului Naţional de Istorie, care urmează 
să se pronunţe asupra veridicităţii acesteia“, a transmis IPJ Olt. 
Iată cu nu numai în Munții Orăștiei aveau loc ritualurile geto – 
dace în care erau implicate masivele brățări dacice din aur și argint. 
Simbolul specific al geto – dacilor, respectiv capul de lup cu corp de 
șarpe era folosit pe o arie destul de mare, arie care cuprindea și 
teritoriul Olteniei actuale. Denumirea localității unde a fost 
descoperită brățara, de  Jugaru, poate avea legătură cu simbolul getic 
al „jugului” și al săgeților, ce apare și pe scutul regilor catolici ai 
Spaniei. Ca o curiozitate a istoriei, dacii au intrat în heraldica 
spaniolă: când a fost compusă stema regilor catolici, în secolul al XV-
lea, pe lângă acvilă, leul Leonului, Turnul Castiliei, au fost înscrise și 
însemnele personale ale regilor, care să simbolizeze noblețea și 
dreptul lor la suveranitate. Jugul și săgețile, simbolurile dacilor. Iar 
alături, simbolul major, nodul gordian retezat. Jugul, bogăția dacilor, 
cu mulțimea de vite de pe malurile Dunării; nodul: mitul lui 
Alexandru (Imperiul) retezat de Jugul triumfului getic. 
Deasemenea numele comunei de „Optaşi Măgura”, poate avea 
legătură cu simbolul lui opt (coșciugul, infinitul, etc.), care reprezintă 
întâlnirea lumii noastre „pătrate” cu celălalt tărâm, rezultatul fiind 
forța octogonului. Măgura este dealul, este tell-ul, este piramida, este 
movila din care se va ridica „păpușa”, cel crezut mort, care va judeca 
Lumea. Optul este semnul ce va aduce după sine eneada zeilor, timp al 
schimbării și al forțelor înnoitoare.  

Iată cum descoperirea unei brățări de aur vechi de 2000 de ani 
poate readuce în discuție simbolistica acestor artefacte și rolul lor în 
ritualurile magice ale geto – dacilor.   
 Surse: evenimentdeolt.ro; stiriprotv.ro; adevarul.ro 

Mai mult, dacii au intrat în heraldica spaniolă: când a fost compusă stema regilor 
catolici, în secolul al XV-lea, pe lângă acvilă, leul Leonului, Turnul Castiliei, au fost 
înscrise și însemnele personale ale regilor, care să simbolizeze noblețea și dreptul lor la 
suveranitate. Jugul și săgețile, simbolurile dacilor. Iar alături, simbolul major, nodul 
gordian retezat. Jugul, bogăția dacilor, cu mulțimea de vite de pe malurile Dunării; 
nodul: mitul lui Alexandru (Imperiul) retezat de Jugul triumfului getic. 
 
 
 
Simbolul octogonului (Steaua ce va veni  pe Monumentul de la Adamclisi, alături de 
pătratul lumii noastre  
